SK
C 253/6
Úradný vestník Európskej únie
18.7.2023
Zhrnutie stanoviska európskeho dozorného úradníka pre ochranu údajov k návrhu nariadenia Európskeho parlamentu a Rady o odovzdávaní trestného konania (2023/C 253/04) (Úplné znenie stanoviska je k dispozícii v anglickom, francúzskom a nemeckom jazyku na webovom sídle európskeho dozorného úradníka pre ochranu údajov https://edps.europa.eu) Európska komisia 5. apríla 2023 vydala návrh nariadenia Európskeho parlamentu a Rady o odovzdávaní trestného konania.
Európsky dozorný úradník pre ochranu údajov plne podporuje cieľ Komisie stanoviť spoločné pravidlá odovzdávania trestného konania z jedného členského štátu do druhého s cieľom účinne bojovať proti cezhraničnej trestnej činnosti a zabezpečiť, aby trestný čin vyšetroval alebo stíhal ten členský štát, ktorý je na to najvhodnejší.
Víta tiež objasnenie v návrhu, že budúce nariadenie bude právnym základom pre výmenu osobných údajov medzi členskými štátmi na účely odovzdávania trestných konaní v súlade s článkom 8 a článkom 10 písm.
a) smernice (EÚ) 2016/680 Európskeho parlamentu a Rady (1).
Európsky dozorný úradník pre ochranu údajov naďalej vyzýva zákonodarcu, aby objasnil úlohy a povinnosti ústredných orgánov podľa tohto návrhu, ako aj odkazy na právny rámec v oblasti ochrany údajov.
1.
ÚVOD
1.
Európska komisia 5. apríla 2023 vydala návrh nariadenia Európskeho parlamentu a Rady o odovzdávaní trestného konania (2) (ďalej len „návrh“).
2.
Cieľom návrhu je prijať nový nástroj o odovzdávaní trestného konania medzi členskými štátmi s cieľom: 1) zlepšiť účinný a riadny výkon spravodlivosti v EÚ, 2) zlepšiť dodržiavanie základných práv v procese odovzdávania trestných konaní, 3) zvýšiť účinnosť a právnu istotu odovzdávania trestných konaní, 4) umožniť odovzdávanie trestných konaní, ak je to v záujme spravodlivosti, ale v súčasnosti to nie je možné, medzi členskými štátmi a obmedziť fenomén beztrestnosti (3).
3.
Táto iniciatíva bola zahrnutá do pracovného programu Komisie na rok 2022 (4) a je súčasťou stratégie EÚ na boj proti organizovanej trestnej činnosti na roky 2021 – 2025 (5).
4.
Toto stanovisko európsky dozorný úradník pre ochranu údajov vydáva na základe konzultácie s Európskou komisiou 5. apríla 2023 podľa článku 42 ods.
1nariadenia o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie (6) a o voľnom pohybe takýchto údajov.
Európsky dozorný úradník pre ochranu údajov víta odkaz na tieto konzultácie v odôvodnení 62 návrhu.
V spojitosti s tým európsky dozorný úradník pre ochranu údajov tiež s uspokojením konštatuje, že v súlade s odôvodnením 60 nariadenia o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie sa s ním už uskutočnila neformálna konzultácia.
(1) Smernica Európskeho parlamentu a Rady (EÚ) 2016/680 z 27. apríla 2016 o ochrane fyzických osôb pri spracúvaní osobných údajov príslušnými orgánmi na účely predchádzania trestným činom, ich vyšetrovania, odhaľovania alebo stíhania alebo na účely výkonu trestných sankcií a o voľnom pohybe takýchto údajov a o zrušení rámcového rozhodnutia Rady 2008/977/SVV (Ú. v.
EÚ L 119, 4.5.2016, s. 89).
(2) COM(2023) 185 final.
(3) Pozri stranu 3 dôvodovej správy.
(4) https://commission.europa.eu/system/files/2023-01/cwp2022_en.pdf (5) Oznámenie Komisie o stratégii EÚ na boj proti organizovanej trestnej činnosti na roky 2021 – 2025, COM(2021)170 final.
(6) Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v.
EÚ L 295, 21.11.2018, s. 39).